


	[bookmark: _GoBack]Eiropas Parlaments
2019-2024
	[image: EP logo RGB_Mute]



PIEŅEMTIE TEKSTI

[bookmark: TANumber]P9_TA(2024)0289
[bookmark: title]Karen Braun-Munzinger iecelšana par Vienotās noregulējuma valdes jauno locekli
[bookmark: DocNumber]
[bookmark: Commission]Ekonomikas un monetārā komiteja
[bookmark: PE]PE759.751
[bookmark: Sujet][bookmark: References]Eiropas Parlamenta 2024. gada 23. aprīļa lēmums par priekšlikumu iecelt Vienotās noregulējuma valdes locekli (N9-0006/2024 – C9-0064/2024 – 2024/0901(NLE))
[bookmark: TextBodyBegin](Apstiprināšana)
Eiropas Parlaments,
–	ņemot vērā Komisijas 2024. gada 12. marta priekšlikumu iecelt Karen Braun-Munzinger par Vienotās noregulējuma valdes locekli (C9-0064/2024),
–	ņemot vērā 56. panta 6. punktu Eiropas Parlamenta un Padomes 2014. gada 15. jūlija Regulā (ES) Nr. 806/2014, ar ko izveido vienādus noteikumus un vienotu procedūru kredītiestāžu un noteiktu ieguldījumu brokeru sabiedrību noregulējumam, izmantojot vienotu noregulējuma mehānismu un vienotu noregulējuma fondu, un groza Regulu (ES) Nr. 1093/2010[footnoteRef:1], [1:  	OV L 225, 30.7.2014., 1. lpp.] 

–	ņemot vērā 2019. gada 14. marta rezolūciju par dzimumu līdzsvaru, izvirzot kandidātus amatiem ES ekonomikas un monetāro lietu jomā[footnoteRef:2], [2:  	Pieņemtie teksti, P8_TA(2019)0211.] 

–	ņemot vērā 2020. gada 16. janvāra rezolūciju par ekonomiskās un monetārās savienības institūcijām un struktūrām: iespējamā interešu konflikta novēršana pēc nodarbinātības publiskajā sektorā[footnoteRef:3], [3:  	Pieņemtie teksti, P9_TA(2020)0017.] 

–	ņemot vērā Reglamenta 131. pantu,
–	ņemot vērā Ekonomikas un monetārās komitejas ziņojumu (A9‑0150/2024),
A.	tā kā Regulas (ES) Nr. 806/2014 56. panta 4. punkts paredz, ka minētās regulas 43. panta 1. punkta b) apakšpunktā minētos Valdes locekļus ieceļ, pamatojoties uz nopelniem, prasmēm, zināšanām banku un finanšu jautājumos un pieredzi finanšu uzraudzības, regulējuma un banku noregulējuma jomā;
B.	tā kā Parlaments ir apņēmies nodrošināt dzimumu līdzsvaru augstākajos amatos banku un finanšu pakalpojumu jomā; tā kā visām Savienības un valstu institūcijām un struktūrām būtu jāveic konkrēti pasākumi, lai nodrošinātu dzimumu līdzsvaru;
C.	tā kā Komisija saskaņā ar Regulas (ES) Nr. 806/2014 56. panta 6. punktu 2024. gada 21. februārī pieņēma Vienotās noregulējuma valdes locekļa amata kandidātu sarakstu;
D.	tā kā saskaņā ar Regulas (ES) Nr. 806/2014 56. panta 6. punktu Komisija minēto sarakstu iesniedza Parlamentam;
E.	tā kā 2024. gada 12. martā Komisija pieņēma priekšlikumu iecelt Karen Braun-Munzinger par Vienotās noregulējuma valdes locekli un šo priekšlikumu iesniedza Parlamentam;
F.	tā kā Ekonomikas un monetārā komiteja pēc tam izvērtēja ierosinātās kandidātes atbilstību Vienotās noregulējuma valdes locekļa amatam, it īpaši, ņemot vērā Regulas (ES) Nr. 806/2014 56. panta 4. punktā noteiktās noteiktās prasības;
G.	tā kā Ekonomikas un monetārā komiteja 2024. gada 20. martā rīkoja Karen Braun-Munzinger uzklausīšanu, kuras laikā viņa sniedza paziņojumu un pēc tam atbildēja uz komitejas locekļu uzdotajiem jautājumiem,
1.	apstiprina Karen Braun-Munzinger iecelšanu par Vienotās noregulējuma valdes locekli uz pieciem gadiem;

